b'\n_START_ARTICLE_\nRakel Jylh\xc3\xa4\n_START_PARAGRAPH_\nRakel Maria Jylh\xc3\xa4 o.s. Rikkonen (16. syyskuuta 1907 Ruovesi \xe2\x80\x93 23. kes\xc3\xa4kuuta 1984 H\xc3\xa4meenlinna) oli suomalainen toimittaja ja kirjailija. H\xc3\xa4n toimi parikymment\xc3\xa4 vuotta sanomalehti Keskisuomalaisen teatteri-, elokuva- ja kirjallisuusarvostelijana. Pakinoitsijana h\xc3\xa4n k\xc3\xa4ytti nime\xc3\xa4 Pirjetta._NEWLINE_Rakel Jylh\xc3\xa4 opiskeli Ty\xc3\xb6v\xc3\xa4en Akatemiassa ja Yhteiskunnallisessa korkeakoulussa. H\xc3\xa4n oli naimisissa kirjailija Heikki Jylh\xc3\xa4n kanssa.'